Nare dinge is nie nuut nie, dit gebeur al baie jare | Netwerk24
Nare dinge is nie nuut nie, dit gebeur al baie jare
Na aanleiding van al die treurmares oor Weslander se voorbladstorie, kan ek die volgende ware skokkende storie vertel.
Ek het in die jare sestig onderwys by ’n goeie Afrikaanse hoërskool in Durban gegee.
’n Graad 11-leerder was soms baie aggressief sowel as hartseer en bitter ongelukkig in die klas. Ek het eendag ná skool met haar privaat gesels. Tot my skok het sy my vertel dat sy en haar suster by hul pa woon. Hul ma is dood toe hulle klein was.
Haar volgende woorde aan my was bitter hartseer en skokkend: “Juffrou, wéét u hoe dit voel om te sien hoe jou pa seks met ons hond het?” Die pa was nie ’n dwelmverslaafde nie. Hierdie nare dinge gebeur al baie jare, maar daar is nooit openlik daaroor gepraat nie. Dit wil voorkom of heelwat lesers ook graag die Son lekker skelm lees, want heelwat lesers maak melding van die Son.
Of ’n weerlose dier of klein babatjie verkrag word, dit is ewe skokkend.